Σπαγγέτι με σάλτσα αντσούγιας από την Cetara
Μια σκορδάτη σπαγγετάδα με γεύση ψαριού, που θυμίζει την άλιο όλιο ε πεπεροντσίνο. Στην πατρίδα της γίνεται με μια αλμυρή σάλτσα παστού γαύρου που λέγεται colatura di alici.
400 γρ. σπαγγέτι Νο 10, 2 σκελίδες σκόρδο*, καθαρισμένες και κομμένες σε φετάκια, 30 ml colatura di alici (σάλτσα αντσούγιας), ασιατική fish sauce ή oyster sauce, 50 ml ελαιόλαδο, 1 πιπερίτσα τσίλι, λεπτοκομμένη, 10 κλωνάρια μαϊντανού, ξεχωριστά τα φύλλα από τα κλωνάρια, όλα ψιλοκομμένα, λίγο αλάτι (για το βράσιμο των ζυμαρικών)
Για να ετοιμάσουμε τα spaghetti con colatura di alici di Cetara – σπαγγέτι με σάλτσα αντσούγιας από την Cetara σε μια κατσαρόλα με μπόλικο αλατι- σμένο νερό που κοχλάζει, βράζουμε τα ζυμαρικά σύμφωνα με τις οδηγίες της συσκευασίας Παράλληλα, σε ένα μεγάλο τηγάνι ζεσταίνουμε το ελαιόλαδο σε χαμηλή φωτιά και σοτάρουμε τα κλωνάρια μαϊντανού μαζί με το σκόρδο και την πιπερίτσα για 2-3 λεπτά, μέχρι να μαλακώσουν χωρίς να πάρουν χρώμα.Αδειάζουμε το όλον σε βαθύ μπολ, προσθέτουμε τη σάλτσα αντσούγιας και 2-3 κουτ. σούπας από το νερό όπου βράζουν τα μακαρόνια και ανακατεύουμε καλά με το σύρμα μέχρι να αναμειχθούν.Στραγγίζουμε τα ζυμαρικά, τα αδειάζουμε στο μπολ και ανακατεύουμε καλά.Πασπαλίζουμε με τα φύλλα μαϊντανού και σερβίρουμε.
Ζυμαρικά,Σκόρδο